สานต่อพระราชปณิธาน ปันความรักกำลังใจให้กันไม่รู้จบ
ชนิสา แก้วเรือน,ชวนคนไทยร่วมสานต่อพระราชปณิธานของพระบาทสมเด็จพระปรมินทรมหาภูมิพลอดุลยเดช และส่งมอบความรัก กำลังใจ แบ่งปันแบบไม่มีเงื่อนไขให้แก่กันอย่างไม่รู้จบ กับกิจกรรม Citizen of Love : Its time to Give Good Love ซึ่งบริษัท สยามพิวรรธน์ จำกัด โดย ชนิสา แก้วเรือน ผู้บริหารสยามดิสคัฟเวอรี่ ดิเอ็กซ์พลอราทอเรี่ยม จัดขึ้น ด้วยการน้อมนำเรื่องราวจากโครงการพระราชดำริ และพระอัจฉริยภาพ ที่เกิดขึ้นจากน้ำพระราชหฤทัย ความรัก และพระเมตตาอย่างหาที่สุดมิได้ มาเผยแพร่ผ่านผลงานศิลปะสร้างสรรค์ตามชั้นต่างๆทั่วสยามดิสคัฟเวอรี่ และกิจกรรมอื่นๆอีกมากมาย ที่สยามดิสคัฟเวอรี่ ดิเอ็กซ์พลอราทอเรี่ยม,บรรยากาศทั่วสยามดิสคัฟเวอรี่ ได้รับการออกแบบสร้างสรรค์และตกแต่ง ภายใต้การน้อมนำแนวคิดโครงการพระราชดำริ และพระอัจฉริยภาพมาเป็นแรงบันดาลใจ รวมถึงจัดพื้นที่ให้คนไทยได้แสดงความรักและเป็นกำลังใจซึ่งกันและกันในยามนี้ โดยจุดดิสเพลย์แรกเป็น มุมห้องนั่งเล่นแห่งความรัก ที่จะเปิดโอกาสให้ทุกคนได้แสดงความรักต่อกัน ผ่านการถ่ายรูปกับเก้าอี้แห่งความรัก และเพียงแชร์ภาพผ่าน IG ติด Hashtag #CitizenOfLove, #Give GoodLove, #SiamDiscovery ทุก 1 hashtag จะเป็นการร่วมมอบอาหารมื้อเช้า 1 มื้อให้กับน้องๆในความดูแลของมูลนิธิศุภนิมิตแห่งประเทศไทย จุดถัดมาเป็นการนำเสนอ Art Installa– tion ที่ได้รับแรงบันดาลใจจากโครงการพระราชดำริฝนหลวง ตลอดจนโครงการพัฒนาพลิกฟื้นผืนป่ามากมาย ที่คืนความชุ่มชื้นให้กับผืนป่า และธรรมชาติ รวมถึงการปลูกป่าในใจคน ซึ่งเป็นจุดเริ่มต้นของการสร้างจิตสำนึกในการรักษาสิ่งแวดล้อม,นอกจากนี้ยังมีกิจกรรม Gifts for Them ต้นไม้ของขวัญเพื่อมอบความรักให้แก่กันโดยไม่มีข้อแม้ ชวนผู้ใจบุญมอบความสุขให้น้องๆ ด้วยการมอบของ ขวัญให้เด็ก จากมูลนิธิ ซี.ซี.เอฟ.ฯ ซึ่งเด็กๆได้บอกเล่าถึงความรู้สึกและของขวัญในฝันไว้แล้ว เพียงเลือกซื้อในราคา 50% ทางสยามดิสคัฟเวอรี่จะร่วมสมทบทันที 50% โดยจะมีการจัดงานส่งมอบของขวัญให้กับเด็กด้วยมือภายหลัง ร่วมกิจกรรมนี้ได้ถึงวันที่ 15 ม.ค.2560.
ชวนคนไทยร่วมสานต่อพระราชปณิธานของพระบาทสมเด็จพระปรมินทรมหาภูมิพลอดุลยเดช และส่งมอบความรัก กำลังใจ แบ่งปันแบบไม่มีเงื่อนไขให้แก่กันอย่างไม่รู้จบ
โครงการพระราชดำริ,ในหลวงรัชกาลที่ 9,ชนิสา แก้วเรือน,กำลังใจ,ผลงานศิลปะ